বিশ্বজোড়া জঙ্গি হামলার তালিকায় আরও একবার সংযুক্ত হল তিউনিশিয়ার নাম। বিস্ফোরণ ঘটল রাষ্ট্রপতির নিরাপত্তারক্ষীদের বাসে। এখনও পর্যন্ত পাওয়া থবর অনুযায়ী, মৃত্যু হয়েছে ১৪ জনের, আহত ১১ জন। তিউনিশিয়া জুড়ে কারফিউ জারি হয়েছে।

তিউনিশিয়ার রাষ্ট্রপতি বেজি কাইদ এসেবসি ঘটনার পর সংবাদ সংস্থার মুখোমুখি। ছবি: এএফপি
এই নিয়ে চলতি বছরে তৃতীয় বার জঙ্গি হানা ঘটল তিউনিশিয়ায়। আইএসআইএস-এর নিশানায় বহুদিন ধরে রয়েছে উত্তর আফ্রিকার এই দেশটি। এবছরের জুন মাসেই বিচ রিসর্ট সৌসে-তে আইএস-এর আক্রমণে মারা যান ৩৮ জন বিদেশী পর্যটক। তারও আগে মার্চ মাসে আর একটি হামলায় রাজধানি তিউনিশের বার্দো মিউজিয়ামে নিহত হন ২১ জন পর্যটক।
তিউনিশিয়ার রাষ্ট্রপতির বিশ্বস্ত সূত্রের খবর, বাসের ভিতরেই ছিল সুইসাইড বম্বার। ডিটোনেটর বেল্ট থেকেই ঘটেছে বিস্ফোরণ।

কেন এই বিস্ফোরণ, প্রশ্ন নিরাপত্তারক্ষীদের প্রিয়জনদের। ছবি: এএফপি